ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ደቡብ ቻይና፡ ሓያል ህቦብላ ንፋስ ዝተሓወሶ ዝናብ ብዙሕ ህይወት ቀዚፉ 17 መስከረም 2018 ምንጪ ስእሊ, Reuters እቲ ማንግኹት ተባሂሉ ዝፍለጥ ህቦብላ ንፋስ ኣብ ዝሓለፉ ዓሰርተታት ዓመታት ነቲ ከባቢ ካብ ዝሃሰዩ ህቦብላታ ኣቲ ዝሓየለ`ዩ። ብመሰረት ጸብጻባት መንግስታዊ መራኸቢ ብዙሃን፡ ክልተ ዛጊት ክልተ ሰባት ክቕተሉ እንከለዉ 2.5 ሚሊዮን ህዝቢ ድማ ካብ ጓንግዶንን ደሴት ሃይናን ከምወጹ ተገይሩ`ሎ። ኣብ ሆንግ ኮንግ ድማ ህንጻታት ዓንዮም እታ ከተማ ድማ ተዓጽያ`ላ። ኣብ`ዚ ሕጂ እዋን እቲ ህቦብላ ካብ ገማግም ባሕሪ ሓሊፉ ንውሽጢ ሃገር ገጹ የምርሕ ኣሎ ንዞባታት ጉዡ፣ ቾንግኪንን ዩናን ናይ ቻይና ከጥቅዕ ምዃኑ ድማ ይፍለጥ። ዴሳዊ ሰልፊ ቻይና፡ ላዕለዎት መራሕቱ ንህዝቢ ኣፍሊጡ ወለዱ ካብ ዝሞቱ ድሕሪ ኣርባዕተ ዓመት ዝተወለደ ህፃን ኣብያተ-ትምህርቲ 'ውርዝይና' ደቂ-ኣንስትዮ ቻይና ኣብ ማህበራዊ መራኸቢታት ዝተዘርግሑ ምስሊታት ቪድዮ ድማ ኣብታ ኣዝያ ዝተሃስየት ሆንግ ኮንክ ነዋሕቲ መንበሪ ህንጻታት ብሓያል ንፋስ ክንነዉ ተራእዮም። መንገድታት ተዓጽዮም ኣገልግሎት መጓዓዚያ ምድሪ፣ ነፈርትን ባቡራትን ድማ ደው ከምዝብሉ ተገይሩ`ሎ። እታ ከተማ ካብ ብርቱዕ መቕዘፍቲ ህይወት`ኳ እንተደሓነት ገና ብኣሽሓት ዝቑጸር ህዝቢ ብዕልቕልቕ ስለዝተሃስየን ጉዕዞታት ስለዝተዓናቐፉን ግን ገና ከቢድ ብድሆ ይጽበያ`ሎ። ናብ ውሽጢ ሃገር ገጹ ይጓዓዝ ኣብ ዘለወሉ እዋን፡ ህቦብላ ንፋስ ማንግኹት ሰሉስ ሓይሉ ክቕንስ ምዃኑ ትጽቢት ይግበር። `ዘይንቡር ሓያል` ንፋስ ጸብጻብ ናይ ዓይኒ ምስክር ኣሜሪካዊ ጋዜጠኛ ማት ቦሶንስ ካብ ሸንዠን እቲ ንፋስ ንቡር ዘይብሉ ሓያል`ዩ እቲ ዝናብ ድማ ንናይ ምርኣይ ተኽእሉ ምሒር ኣዝዩ ደሪትዎ ይርከብ። ገና ብዙሓት ማዕበላት ድማ ካብ`ቲ ባሕሪ ናብተን ኣብ ገማግም ባሕሪ ዝርከባ ሆቴላት ይመጽኡ ኣለዉ። ሎሚ ንግሆ ካብ`ዚ ቦታ ንንወጽእ`ኳ እንተነበረና፡ ዓበይቲ ጎደናታትን ንሸንዡ ዘራኽቡ መስመራት ባቡራት ብምዕጻዎምን ግን ናይ ምውጻእ መደባትና ንዝቕጽሉ 24 ሰዓታት ተናዊሑ`ሎ። ቁጽሪ ኣብ ሆንግ ኮንግ ናይ ዝተጎድኡ ሰባት 200 ከምዝበጽሐ ሰበስልጣን ሓቢሮም። ንፋሳት ድማ ኣብ ሰዓት 110 ማይልስ ክሕምበቡ እንከለዉ ዑምቀት መጠን ዕልቕልቕ ማይ ድማ 3.5 ሜትሮ በጺሑ`ሎ። ነበርቲ ድማ ካብ ኣባይቶም ከይወጹ ተሓቢርዎም ኣሎ። መብዛሕትኦም ድኳናት ተዓጽዮም ኣለዉ፡ ኣስታት 900 በረራ ነፈርቲ ናይ ዓለም-ለኻዊ መዕርፎ ነፈርቲ ናይ ሆንግ ኮንግ ድማ ተሰሪዞም ኣለዉ። ቋንቋ ቻይና ኣብ ዩኒቨርስታት ኢትዮጵያ ፕረሲደንት ዢ፡ ቻይና ክትድህለል የብላን ሓንቲ ኣብ ሓደ ነዊሕ ህንጻ እትነብር ሰበይቲ፡ እቲ ኣትነብረሉ ህንጻ ብሓያል ንፋስ ክንኖ እንከሎ ከምዝረኣየት ንማዕከን ዜና ሮይተርስ ሓቢራ። `እቲ ህንጻ ንኣዝዩ ነዊሕ ዝኾነ እዋን፡ ንኣስታት ክልተ ሰዓታት ዝኣክል ተነንዩ` ኢላ ኤለይን ዎንግ። `ርእሰይ`ውን ጽርውር ኢሉኒ` ኢላ ንሳ። ኣብ ጎረቤት ሃገር ማካው ዝርከቡ ውሩያት መጣልዒ ቦታታት ንኽዕጸዉ ትእዛዝ ተዋሂቡ`ሎ። እዚ ኣብ ታሪኽ`ታ ሃገር ናይ ፈለማ`ዩ። ምንጪ ስእሊ, AFP ፊሊፒንስ ክሳብ ክንደይ`ያ ተሃስያ?
